《满江红（寿小叔母）》
宋代·陈著

修茂堂深，芳尘满、沈烟一朵。帘半卷，好风催晓，晴光才破。新润半教萱草鬯，轻寒未放酴醿过。称鱼轩、容与寿如山，群仙贺。

琴帏底，声调和。庭阶下，儿孙大。喜新来咿喔，又还添个。总是人生如意处，休将时事关眉锁。趁莺花、时节绮罗筵，年年作。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。